laion/Wikipedia-Exotic huggingface dataset:
ליימן ג'דסון גייג'

ליימן ג'דסון גייג' (באנגלית: Lyman Judson Gage;‏ 28 ביוני 1836 – 26 בינואר 1927) היה איש עסקים ופוליטיקאי אמריקאי, שכיהן כמזכיר האוצר של ארצות הברית בממשליהם של הנשיאים ויליאם מקינלי ותאודור רוזוולט. ליימן גייג' נולד בדרייטר שבמדינת ניו יורק. הוא התחנך בבית ספר בעיר רום שבניו יורק ובגיל 17 החל לעבודת כפקיד בנק. ב-1853 הוא עבר לשיקגו, שם עבד במשך שלוש שנים כמנהל חשבונות וב-1858 הוא החל לעבוד בחברה להלוואות סחר, שם שימש כקופאי עד 1868. לאחר מכן הוא שימש כגזבר, סגן נשיא ונשיא של "הבנק הלאומי הראשון של שיקגו", אחד מהמוסדות הפיננסיים החזקים ביותר במערב התיכון. ב-1890 הוא נבחר כנשיא מועצת המנהלים של התערוכה העולמית של שיקגו שהתקיימה ב-1893. לאחר התערוכה הוא היה לנשיא של "הפדרציה האזרחית של שיקגו (אנ')" שביקשה לבצע רפורמות בשלטון המקומי של העיר. בתחילת דרכו הפוליטית היה גייג' חבר המפלגה הרפובליקנית והיה נציג לוועידה הארצית של המפלגה ב-1880 ויושב ראש הוועדה הפיננסית שלה. עם זאת, ב-1884 הוא תמך במועמדותו של גרובר קליבלנד לנשיאות והעביר את תמיכתו למפלגה הדמוקרטית. ב-1892, לאחר שנבחר לתקופת כהונה שנייה לנשיאות, הציע קליבלנד לגייג' את משרת מזכיר האוצר, אך הוא דחה את ההצעה. במערכה להנפקה חופשית של מטבעות כסף, פעל גייג' לבחירתו של המועמד הרפובליקני ויליאם מקינלי וממרץ 1897 ועד ינואר 1902 הוא כיהן כמזכיר האוצר בקבינטים של מקינלי ושל יורשו תאודור רוזוולט. כמזכיר האוצר השפיע גייג' רבות במהלך לחקיקתו של חוק תקן הזהב במרץ 1900, שהחזירה את המטבע האמריקאי לגיבוי על בסיס הזהב. מאחר שצעד זה הגביל את כמות הכסף בשוק, החלה תקופה שנמשכה עד 1912, שבה מזכיר האוצר היה מחויב לקיים אינטראקציה בשוק הכספים באמצעות הכנסה למחזור הכספים את העודפים של מחלקת האוצר. אי יכולתו של האוצר להגיב לצורכי השוק במטבע לצורכי האומה, הובילה להקמתו ב-1913 של הפדרל ריזרב שמפקח על שוק הכסף. ב-1902 התפטר גייג' מתפקידו כדי לעבוד בבנק בניו יורק, ומאז ועד 1906 הוא היה נשיא United States Trust Company בניו יורק. הוא היה פעיל מאוד בתהליך הקמתה של תערוכת פנמה-קליפורניה בסן דייגו ב-1915. בהמשך הוא היה נשיא הוועדה לשימור מבני התערוכה. גייג' היה אחד משלושים החברים המייסדים של "מועצת האיות הפשוט (אנ')", שהוקמה ב-1906 על ידי אנדרו קרנגי כדי להפוך את השפה האנגלית לקלה יותר ללמידה והבנה בעקבות השינויים באורתוגרפיה של השפה. ב-1864 נשא גייג' לאישה את שרה אתרידג'. לזוג נולדו ארבעה ילדים. רק אחד מהם, אלי אלכסנדר, הגיע לבגרות, אך התאבד בגיל 39 והותיר אחריו אישה ושני בנים. רעייתו של גייג', שרה, נפטרה ב-1874 והוא נישא בשנית לקורנליה לנסינג, שנפטרה ב-1901 חשוכת ילדים. שנים ספורות לאחר מכן הוא נישא בשלישית לפרנסס באלו ולזוג נולד בן אחד. פרנסס נפטרה ב-1943, 16 שנים לאחר בן זוגה. ב-1906 הגשים גייג' את העניין שלו משכבר הימים במטאפיזיקה, כאשר רכש נכס בלומלנד שבסן דייגו, בו הוא חי בסופו של דבר את שנותיו האחרונות, ושם הוא הקים בית מחסה תיאוסופי בדרום קליפורניה. אף על פי שצעדו זה הכה את הציבור האמריקאים בהלם, אלו שהכירו אותו באופן אישי לא הופתעו, שכן קודם לכן למד גייג' ספיריטואליזם ואסטרולוגיה וחזה את מותו של אחיו באמצעות "הבזק של תפיסה על-חושית". ליימן גייג' נפטר בסן דייגו, קליפורניה ב-26 בינואר 1927 ונטמן בבית הקברות רוזהיל שבשיקגו. מדיה וקבצים בנושא ליימן ג'דסון גייג' בוויקישיתוף ליימן ג'ודסון גייג' באתר מחלקת האוצר של ארצות הברית (באנגלית) ליימן ג'ודסון גייג' באנציקלופדיה בריטניקה (1911) (באנגלית) ליימן ג'דסון גייג', באתר "Find a Grave" (באנגלית) The Washington times, July 15, 1906.
Jagged Little Pill, Live

Jagged Little Pill, Live הוא אלבום וידאו של הזמרת אלניס מוריסט אשר יצא ב-1 ביולי 1997. הווידאו מתעד את הופעתה של הזמרת בלואיזיאנה ארצות הברית, אך מכיל גם קטעים מתוך הופעות אחרות באותו סיבוב בין היתר גם בקנדה. האלבום זכה בפרס גראמי בקטגוריית "הווידאו המוזיקלי הטוב ביותר בפורמט ארוך". Welcome the Charmed Ones I'm Sure" – 1:19" All I Really Want" – 5:45" The Craziness" – 3:06" Right Through You" – 3:13" Sexual Chocolate Intros" – 1:53" Not the Doctor" – 6:24" Synergy" – 0:36" Hand in My Pocket" – 4:58" Enuf About Me" – 2:33" 0:21 – "10 Feathers" Head over Feet" – 5:05" Mary Jane" – 6:02" He Would for Someone" – 1:18" Forgiven" – 5:36" Spotless Pseudo Home" – 0:13" Perfect" – 3:55" Release Not Revenge" – 1:08" You Oughta Know" – 5:14" Wake Up" – 7:38" Explosion of Blueness" – 1:59" Ironic" – 4:23" Under Arrest" – 0:13" You Learn" – 7:42" Your House" – 4:11" No Pressure over Cappuccino"/"The Culprits" – 2:08" מידע על האלבום Jagged Little Pill, Live באתר MusicBrainz האלבום Jagged Little Pill, Live באתר Discogs "Jagged Little Pill, Live", במסד הנתונים הקולנועיים IMDb (באנגלית) אלאניס מוריסט, דייוויד מאי, גלן באלרד, סטיב פורסל Alanis Morissette - Jagged Little Pill Live, Discogs (באנגלית)
קאפוטניה

קאפוטניה (ברוסית: Капотня) הוא ראיון של המחוז הדרום-מזרחי של העיר הפדרלית מוסקבה, שברוסיה. שטח המחוז הוא 8.06 קמ"ר ואוכלוסייתו מונה 33,714 תושבים (2020). סמל קאפוטניה הוא מגן מוזהב עם פסים כחולים בשוליים שבמרכזם טיפת שמן, שבתוכו יש עץ תפוחים מוזהב עם שבעה תפוחים על הענפים. טיפת הנפט מזכירה את בתי הזיקוק של מוסקבה שנמצא בשטח הראיון, ושדה הזהב הוא הצלחתו. עץ התפוח מסמל את שגשוג הראיון והתפוחים הם פרי העבודה של התושבים המקומיים. הפסים רומזים על נהר מוסקבה, שלאורכו נפרשים גבולותיו הדרום-מערביים של הראיון. בתי הזיקוק של מוסקבה ממוקמים בשטחו של הראיון, הוא התחיל לפעול ב-4 באפריל 1938. בתי הזיקוק שייכים לגזפרום נפט ומעסיק מעל 4,000 עובדים. כיום בראיון ישנם יותר ממאה חברות, 2 בנקים, המגזר הפרטי מתפתח, ישנם שני מוסדות של שירות בתי הסוהר הפדרלי. מדיה וקבצים בנושא קאפוטניה בוויקישיתוף אתר האינטרנט הרשמי של קאפוטניה (ברוסית) ערך זה הוא קצרמר בנושא מוסקבה. אתם מוזמנים לתרום לוויקיפדיה ולהרחיב אותו.
Live in the Navajo Nation

Live in the Navajo Nation הוא אלבום וידאו של הזמרת אלניס מוריסט שיצא ב-23 באוגוסט 2002 כחלק מסדרת האלבומים המוזיקלית "High Places". "Baba" "That I Would Be Good" "No Pressure over Cappuccino" "UR" "Heart of the House" "Your House" "I Was Hoping" "Uninvited" "Ironic" מידע על האלבום Live in the Navajo Nation באתר MusicBrainz "Live in the Navajo Nation", במסד הנתונים הקולנועיים IMDb (באנגלית) אלאניס מוריסט, דייוויד מאי, גלן באלרד, סטיב פורסל
Greatest Hits (אלבום של ספייס גירלז)

Greatest Hits (בעברית: אוסף הלהיטים) הוא אלבום אוסף של להקת הבנות הבריטית ספייס גירלז ב-7 בנובמבר 2007, על ידי וירג'ין רקורדס. אלבום זה היה אלבומם הראשון של הלהקה שיצא מזה 7 שנים. אלבום זה היה נועד על מנת לקדם את סיבוב ההופעות שלהן אשר היה באותה תקופה. אלבום זכה להצלחה כאשר היה לאלבום הנמכר ביותר בשנת 2007 על ידי הרכב נשי. בשנת 2012 האלבום שוב זכה להצלחה בעקבות הופעתן של הלהקה באולימפיאדת לונדון, שבעקבות ההופעה האלבום נכנס אל ה-30, ה-20 וה-10 העליונים ברוב המצעדים המרכזיים בעולם, ביניהם בארצות הברית, הממלכה המאוחדת ואוסטרליה. מתוך האלבום הופץ סינגל אחד: "Headlines (Friendship Never Ends)" אשר שוחרר לרדיו ב-23 באוקטובר אותה שנה ולחנויות הדיגיטליות ב-5 בנובמבר. בנוסף השיר גם קידם את עמותת "Children in Need". השיר זכה להצלחה בבריטניה כאשר הגיע למקום ה-11 במדינה. מידע על האלבום Greatest Hits באתר MusicBrainz מידע על האלבום Greatest Hits באתר AllMusic האלבום Greatest Hits באתר Discogs האלבום Greatest Hits באתר ספוטיפיי אבסולט, אנדי בראדפילד, לה-שון דניאלס, רודני ג'רקינס, הארווי מייסון, jnr, מאט רוווי, ריצ'רד סטנדרט
רשימת זוכי פרס משרד החינוך והתרבות

פרס מפעל חיים בתחום האמנות הפלסטית הוא פרס למפעל חיים, המוענק לאמן ישראלי על ידי משרד התרבות והספורט. אף על פי שבעבר הוענקו כנראה פרסים שונים על מפעל חיים לאמנים מטעם המשרד, במתכונתו הנוכחית, שראשיתה בשנת 2005, מהווה הפרס הוקרה של המדינה לאמנים, השנייה בחשיבותה רק לפרס ישראל. בשנת 2018 עמד סכום הפרס על כ-50,000 ש"ח. 2005 - פנחס כהן גן 2006 - גדעון גכטמן 2007 - נחום טבת 2008 - צבי גולדשטיין 2009 - ביאנקה אשל גרשוני 2010 2011 - ראובן (ברמן) קדים 2012 2013 - אביטל גבע 2014 - טולי באומן 2015 - דני קרמן 2016 - אריה קילמניק 2017 - נורית דוד, בני אפרת 2018 - דרורה דומיני 2019 - פיליפ רנצר 2020 - הפרס לא חולק בעקבות החלטת שרת התרבות מירי רגב 2021 - עידית לבבי גבאי, בילו בליך 2022 - מרים כבסה פרס שר/ת התרבות בתחום האמנות הפלסטית הוא פרס המוענק לאמנים ישראליים על ידי משרד התרבות והספורט. הפרס נועד לבטא את ההוקרה של החברה הישראלית לאמן היוצר ופרי יצירתו, והערכה לפועלו ותרומתו לחברה. הפרס מוענק על ידי השר\ה המכהנ\ת בתיאום עם ועדת שיפוט שמונתה לצורך זה. בשנת 2019 עמד סכום הפרס על כ-50,000 ש"ח לכל זוכה. 2019 - מלי דה-קאלו, יונתן גולד, אורית חופשי, נורית גור לביא, רון עמיר, הילה טוני נבוק, תמר ניסים, אסתר שניידר, פיטר יעקב מלץ, ליאת סגל 2020 - הפרס לא חולק בעקבות החלטת שרת התרבות מירי רגב 2021 - לא הוענק פרס 2022 - גילי אבישר, רלי אברהמי, שגיא אזולאי, הדסה גולדויכט, מיכל הלפמן, רונה יפמן, טליה ישראלי, רונית פורת, אלי פטל, סיגל צברי ירושת מירי רגב? איך בוטלו פרסי משרד התרבות לאמנים ומעצבים בהקף כ־12 מיליון שקל - מגזין פורטפוליו, באתר מגזין פורטפוליו, ‏2 בנובמבר 2020 משרד התרבות והספורט הכריז על הזוכים בפרס שרת התרבות והספורט בתחומי האמנות הפלסטית לשנת 2019, באתר GOV.IL ירושת מירי רגב? איך בוטלו פרסי משרד התרבות לאמנים ומעצבים בהקף כ־12 מיליון שקל - מגזין פורטפוליו, באתר מגזין פורטפוליו, ‏2 בנובמבר 2020 הוכרזו הזוכים והזוכות בפרס משרד התרבות בתחומי האמנות הפלסטית 2022, באתר ערב רב
לסלי מורטייר שו

לסלי מורטייר שו (באנגלית: Leslie Mortier Shaw;‏ 2 בנובמבר 1848 – 28 במרץ 1932) היה איש עסקים, עורך דין ופוליטיקאי אמריקאי. הוא כיהן כמושל איווה ה-17 וכמזכיר האוצר ה-43 של ארצות הברית. לסלי שו נולד במוריסטאון, ורמונט, כבנם של בורדמן שו ושל לואיז ספאולדינג שו. ב-1874 הוא למד בקולג' קורנל. ב-1877 הוא נשא לאישה את אליס קרנשו, ויחד נולדו להם שלושה ילדים. הוא היה לעורך דין ובנקאי וב-1898 הוא נבחר כמושל איווה ה-17, תפקיד בו הוא כיהן עד 1902. לאחר מכן הוא כיהן כמזכיר האוצר של ארצות הברית עד 1907 בממשלו של הנשיא תאודור רוזוולט. כמו קודמו בתפקיד ליימן ג'ודסון גייג', האמין שו באמת ובתמים שמחלקת האוצר צריכה לשרת את שוק הכסף בזמנים קשים באמצעות הזרמת כספים לשוק. לצורך כך רכש שו בחזרה את איגרות החוב הממשלתיות מהבנקים המסחריים שהחזיקו אותם בבעלותם, הגדיל את מספרם של הבנקים המסחריים לפקדונות, וב-1902 הוא הודיע לבנקים שאין כבר צורך שהם יחזיקו ברזרבות מזומנים כביטחונות לאחזקותיהם בכספי הציבור. הכוונה של צעדים אלו הייתה אמורה להשפיע על אספקת מטבע גמיש יותר כתגובה לצרכיי השוק. התערבות הממשלה בשוק הכסף הגיע לשיאה בעת כהונתו של שו כמזכיר האוצר. ב-3 במרץ 1907 הוא התפטר מתפקידו ועבר לעבוד כבנקאי בניו יורק. בבחירות לנשיאות של 1908 הוא התמודד על קבלת מועמדות המפלגה הרפובליקנית. לסלי שו נפטר בוושינגטון די. סי. ב-28 במרץ 1932 ונקבר בבית הקברות אוקלנד שבדניסון, איווה. מדיה וקבצים בנושא לסלי מורטייר שו בוויקישיתוף לסלי מורטייר שו באתר מחלקת האוצר של ארצות הברית (באנגלית) לסלי מורטייר שו, באתר "Find a Grave" (באנגלית) Gates, Merrill Edwards,Men of mark in America, 1905-06, pp. 27-29. Patton, Eugene B. (1907). "Secretary Shaw and Precedents as to Treasury Control over the Money Market". Journal of Political Economy. 15 (2): 65–87.
אוניברסיטת נורת'איסטרן

אוניברסיטת נורת'איסטרן (באנגלית: Northeastern University; בראשי תיבות: NU או NEU) היא אוניברסיטה פרטית, הממוקמת בבוסטון, בירת מסצ'וסטס שבארצות הברית אשר הוקמה ב־1898. האוניברסיטה חברה באיגוד אוניברסיטאות המחקר. לאוניברסיטה ישנם קמפוסים נוספים בשארלוט, סיאטל, סן פרנסיסקו, סן חוזה, פורטלנד, ונקובר וטורונטו. נכון לשנת 2020, לומדים באוניברסיטה כ־27,602 סטודנטים. מבין בוגריה הידועים של האוניברסיטה ניתן למנות את שון פנינג, רג'י לואיס, חוסה חואן בראה, מו קוואן ומגי האסן. בית הספר למשפטים (אנ') (1898) הקולג' להנדסה (אנ') (1909) בית הספר למנהל עסקים (אנ') ע"ש ד'אמור-מקים (1922) הקולג' למדעי הבריאות (אנ') ע"ש בווי (1925) הקולג' למדעי המחשב (אנ') ע"ש חורי (אנ') (1982) הקולג' לאמנויות, מדיה ועיצוב הקולג' ללימודים מקצועיים הקולג' למדעים הקולג' למדעי החברה והרוח דירוג שאנגחאי - 201–300 (2024) דירוג Times Higher Education - מקום 201–250 (2024) דירוג QS לאוניברסיטאות - 375= (2024) מדיה וקבצים בנושא אוניברסיטת נורת'איסטרן בוויקישיתוף אתר האינטרנט הרשמי של אוניברסיטת נורת'איסטרן (באנגלית) אוניברסיטת נורת'איסטרן, ברשת החברתית פייסבוק אוניברסיטת נורת'איסטרן, ברשת החברתית אקס (טוויטר) אוניברסיטת נורת'איסטרן, ברשת החברתית אינסטגרם אוניברסיטת נורת'איסטרן, ברשת החברתית LinkedIn אוניברסיטת נורת'איסטרן, סרטונים בערוץ היוטיוב אוניברסיטת נורת'איסטרן, באתר אנציקלופדיה בריטניקה (באנגלית)
One Hour of Girl Power

One Hour of Girl Power (בעברית: שעה אחת של עוצמה נשית) (ידוע גם כ-Spice—the Official Video—Vol. 1) הוא אלבום וידאו של להקת הבנות ספייס גירלז אשר יצא באפריל 1997. האלבום מכיל את הקליפים של הלקה שיצאו עד אותה עת בשילוב של קטעי ראיונות וקטעי מאחורי הקלעים. האלבום זכה להצלחה אדירה בבריטניה כאשר הגיע למעמד של 13 פלטינות, כאשר הוא הגיע למעמד של 10 פלטינות כבר בחודש יוני ובכך הפך לאלבום הפופ הנמכר ביותר בהיסטורית בריטניה. הוא הגיע למקום הראשון במצעד אלבומי הווידאו הבריטי וסיים את שנת 1997 כאלבום החמישי המצליח ביותר לאותה שנה. בנוסף הוא גם זכה להצלחה רבה במדינות נוספות כמו יפן וארצות הברית כאשר בארצות הברית היה לאלבום הווידאו ה-20 הנמכר ביותר לשנת 1998. BPI Disque en France, web.archive.org, ‏2012-09-25 Gold/Platinum, Music Canada (באנגלית)
ICity (מוסקבה)

iCity הוא מתחם של שני גורדי שחקים שנמצאים בבנייה במוסקבה, רוסיה. שני גורדי השחקים נקראים מגדל הזמן (34 קומות; גובה 141.2 מ') ומגדל החלל (61 קומות; גובה 256.7 מ'). הבנייה התחילה ביולי 2020 וצפויה להסתיים תוך מספר שנים. נכון לסוף 2022 העבודות מתבצעות בקומה 27. העלות המשוערת של הפרויקט הוא 23 מיליארד רובל (335 מיליון דולר). ב-21 ביולי 2023 פורסם שעיריית מוסקבה רכשה את מגדל Time של המתחם ICity. זו היא הרכישה הגדולה ביותר של בניין משרדים בשש השנים האחרונות במוסקבה. איור אתר הבנייה ביולי 2020. מאפיין המובהק של גורד השחקים הוא שהוא יבנה בתוך מחלף המוצג בתמונה. מרץ 2022 אוגוסט 2022 מתחם ICity באוקטובר 2023 ינואר 2024 מרץ 2024 מרץ 2024 מדיה וקבצים בנושא ICity בוויקישיתוף אתר האינטרנט הרשמי של ICity https://www.mr-group.ru/news/stroitelstvo-ofisnykh-neboskrebov-icity-idet-vysokimi-tempami-itogi-2022-goda/ https://mc-guide.ru/icity/ https://tass.ru/ekonomika/18335231 ערך זה הוא קצרמר בנושא גורדי שחקים ובנושא מוסקבה. אתם מוזמנים לתרום לוויקיפדיה ולהרחיב אותו.
אוניברסיטת צ'למרס לטכנולוגיה

אוניברסיטת צ'למרס לטכנולוגיה (בשוודית: Chalmers tekniska högskola) היא אוניברסיטה פרטית הממוקמת בגטבורג, שוודיה, אשר הוקמה בשנת 1829. באוניברסיטה לומדים למעלה מ-11,000 סטודנטים. המוסד מתמקד בתחומי הטכנולוגיה, מדעי הטבע, האדריכלות והמתמטיקה. מבין בוגריה הידועים של האוניברסיטה ניתן למנות את מאלין ברגרן, זוכה פרס נובל גוסטב דאלן, זיגפריד אדסטרם ופיודיפאי. כ-10% מהסטודנטים לתארים מתקדמים מגיעים מחוץ לשוודיה. האוניברסיטה מקיימת שיתופי פעולה עם חברות תעשייתיות רבות ובהן וולוו ואריקסון. אוניברסיטת צ'למרס חברה בועידת בתי הספר האירופיים לחינוך ומחקר הנדסי מתקדם, ברית N5T וליגת IDEA. החל ממאי 2017 מחלקות האוניברסיטה הן: אדריכלות והנדסה אזרחית ביולוגיה והנדסה ביולוגית כימיה והנדסה כימית תקשורת ולמידה במדע מדעי המחשב והנדסה הנדסת חשמל תעשייה מתמטיקה מכניקה ומדעי הים מיקרוטכנולוגיה וננוטכנולוגיה פיזיקה מרחב, אדמה וסביבה ניהול טכנולוגי וכלכלה דירוג שאנגחאי: 301–400 (2019) Times Higher Education: מקומות 251–300 (2020) דירוג QS לאוניברסיטאות: 125 (2020) מדיה וקבצים בנושא אוניברסיטת צ'למרס לטכנולוגיה בוויקישיתוף אתר האינטרנט הרשמי של אוניברסיטת צ'למרס לטכנולוגיה אוניברסיטת צ'למרס לטכנולוגיה, ברשת החברתית פייסבוק אוניברסיטת צ'למרס לטכנולוגיה, ברשת החברתית אקס (טוויטר) אוניברסיטת צ'למרס לטכנולוגיה, ברשת החברתית אינסטגרם
מאידה אנדרנצ'י

מאידה אנדרנצ'י (בספרדית: Maida Andrenacci, נולדה ב-1 ביוני 1986), היא שחקנית וזמרת ארגנטינאית. ידועה בתפקידה בטלנובלה הארגנטינאית של כריס מורנה, "פלוריסיינטה". בין 2004–2005, אנדרנצ'י גילמה את תפקידה של ולנטינה בטלנובלה הארגנטינאית "פלוריסיינטה", של היוצרת והמפיקה הארגנטינאית כריס מורנה, לצדם של בנחמין רוחאס וסטפנו דה גרגוריו. ב-2009 אנדרנצ'י נטלה חלק בטלנובלה הארגנטינאית "ניני" בה גילמה את דמותה של ויקטוריה. ב-2017 אנדרנצ'י נטלה חלק בטלנובלה הארגנטינאית "Quiero vivir a tu lado". בין 2018–2019, אנדרנצ'י גילמה את תפקידה של סילבינה בטלנובלה הארגנטינאית "Mi hermano es un clon", לצדם של ניקולס קברה, חימנה אקרדי ובנחמין אמדאו. החל משנת 2010, אנדרנצ'י נמצאת במערכת יחסים עם השחקן הקטור דיאס, המבוגר ממנה בעשרים שנה. ב-25 בינואר 2020, נולדה בתם הראשונה של השניים, אלויסה דיאס אנדרנצ'י. מדיה וקבצים בנושא מאידה אנדרנצ'י בוויקישיתוף מאידה אנדרנצ'י, ברשת החברתית אינסטגרם מאידה אנדרנצ'י, במסד הנתונים הקולנועיים IMDb (באנגלית) מאידה אנדרנצ'י, באתר AllMovie (באנגלית) מאידה אנדרנצ'י, במסד הנתונים הקולנועיים KinoPoisk (ברוסית)
Live at Wembley Stadium

Live at Wembley Stadium הוא אלבום הווידאו השלישי של להקת הבנות הבריטית ספייס גירלז. האלבום יצא ב-24 בנובמבר 1998 על ידי וירג'ין רקורדס. האלבום מתעד את הופעתן של הלהקה באצטדיון ומבלי ב-20 בספטמבר 1998 במהלך סיבוב ההופעות "Spiceworld Tour". ההופעה שודרה לראשונה בפורמט בספיישל PPV עבור "Sky Box Office" ולאחר מכן גם בטלוויזיה. למרות שכל הביצועים במופע היו בשידור חי חלק מהביצועים בגרסת הווידאו היו בגרסת האולפן שלהם. באוקטובר 2008 אלבום הווידאו הופץ בפורמט DVD בבריטניה. בין היתר, הופץ במקומות נוספים בעולם בגרסאות שונות שיצאו בהתאם לכל פורמט. ההופעה הוקלטה אחרי שאחת מחברות הלהקה ג'רי האליוול עזבה את הלהקה. האליוול סיפרה בתוכנית הדוקו "Giving You Everything", שהיא צפתה בהופעה בטלוויזיה 4 חודשים אחרי שעזבה את הלהקה ושזה היה "אחד הדברים הקשים ביותר שעשתה בחייה" ושזה לווה "בהמון כאב" אך מלאני בראון, אחת מחברות הלהקה אמרה בלעג: "זו הייתה אשמתה בלבד". "Live at Wembley Stadium", במסד הנתונים הקולנועיים IMDb (באנגלית) Gold & Platinum, RIAA (באנגלית) BPI
האוניברסיטה הפוליטכנית במילאנו

האוניברסיטה הפוליטכנית במילאנו (באיטלקית: Politecnico di Milano) היא אוניברסיטה ציבורית הממוקמת במילאנו שבאיטליה שהוקמה בשנת 1863, מה שהופך אותה לאוניברסיטה הוותיקה בעיר. האוניברסיטה הפוליטכנית במילאנו מורכבת משישה קמפוסים הממוקמים בערים מילאנו (קמפוסי לאונרדו ובוביזה), לקו, קרמונה, מנטובה ופיאצ'נצה. באוניברסיטה הפוליטכנית לומדים כ-42,000 סטודנטים ובכך היא האוניברסיטה הטכנית הגדולה באיטליה. האוניברסיטה חברה בועידת בתי הספר האירופיים לחינוך ומחקר הנדסי מתקדם וחברה בליגת IDEA. בנוסף על כך, במוסד פועלת גם תוכנית ארסמוס. מבין בוגריה הידועים ניתן למנות את רנצו פיאנו, סול סטיינברג, אדריאנו אוליבטי, אלדו רוסי וזוכה פרס נובל ג'וליו נטה. האוניברסיטה הפוליטכנית נוסדה בנובמבר 1863 עם כ-30 סטודנטים והמקצוע היחידי שנלמד בה בתחילה היה הנדסה אזרחית ותעשייתית. כשנתיים לאחר מכן החלו ללמד גם אדריכלות. בשנת 1913 סיימה את לימודיה הסטודנטית הראשונה בתולדות המוסד. בשנת 1993 החלו לימודי עיצוב תעשייתי. באפריל 2012 הודיעה האוניברסיטה כי החל משנת 2014 כל הקורסים לתארים מתקדמים ילמדו רק באנגלית. החלטה זו שונתה באופן חלקי לאחר החלטת בית המשפט העליון באיטליה כי לא ניתן לבטל לחלוטין את השפה האיטלקית במוסדות האקדמיה. האוניברסיטה הפוליטכנית של מילאנו מאורגנת ב-12 מחלקות: המחלקה לאדריכלות ולימודים עירוניים המחלקה לאדריכלות, סביבה בנויה והנדסת בנייה המחלקה לכימיה, חומרים והנדסה כימית המחלקה להנדסה אזרחית והנדסת הסביבה המחלקה לעיצוב המחלקה לאלקטרוניקה, מידענות והנדסת ביוטכנולוגיה המחלקה לאנרגיה המחלקה לניהול, כלכלה והנדסת תעשייה וניהול המחלקה למתמטיקה המחלקה להנדסת מכונות המחלקה לפיזיקה המחלקה להנדסת אווירונאוטיקה דירוג שאנגחאי: מקום 201–300 (2021) Times Higher Education: מקום 301–350 (2020) דירוג QS לאוניברסיטאות: מקום 139 (2023) מדיה וקבצים בנושא האוניברסיטה הפוליטכנית במילאנו בוויקישיתוף אתר האינטרנט הרשמי של האוניברסיטה הפוליטכנית במילאנו (באיטלקית, באנגלית ובסינית) האוניברסיטה הפוליטכנית במילאנו, ברשת החברתית פייסבוק האוניברסיטה הפוליטכנית במילאנו, ברשת החברתית אקס (טוויטר) האוניברסיטה הפוליטכנית במילאנו, ברשת החברתית אינסטגרם האוניברסיטה הפוליטכנית במילאנו, סרטונים בערוץ היוטיוב
בריח

בריח הוא מנגנון המצמיד שני עצמים או יותר זה לזה, כך שניתוקם מתאפשר רק באופן יזום בדרך שהמנגנון קובע. בריח אינו מנגנון נעילה, שכן לא נדרש מפתח או כל אמצעי עזר אחר לניתוקו, אך יחד עם זאת לעיתים קרובות משולבים בריחים במנגנוני נעילה. לבריחים רמות שונות של מורכבות מכנית, החל מבריחים פשוטים ביותר הכוללים פיסת עץ או מתכת הנדחפת לתוך מגרעת או מושחלת בלולאה, ועד מנגנונים משוכללים המאפשרים שילוב של פתיחות מכניות וחשמליות כמו בדלתות של כלי רכב מודרניים. בריחים שימשו משחר ההיסטוריה להחזקה של דלתות וחלונות במצב סגור. בריחים משמשים לסגירה של דלתות בארונות, מכסים של תיבות, הצמדה של חלקי ריהוט מתקפלים או מתפרקים זה לזה ועוד. בספר שמות מוזכרים בריחים אשר הצמידו את קרשי המשכן זה לזה. בנשק חם, משמשים בריחים לאבטחה ונעילה של מנגנוני הירי. בריחים משמשים גם לנעילה בסכינים קפיציות הן במצב הפתוח והן במצב הסגור. בתעשיית הרכב נעשה שימוש רב ומגוון במנגנונים המבוססים על בריחים, הבולטים והמוכרים בהם הם דלתות רכבים, תפסים של חגורות בטיחות ובבלמי יד. ניתן למצוא בריחים המשמשים לסגירה של מכסי צנצנות, תבניות אפיה קפיציות ועוד. מדיה וקבצים בנושא בריח בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
משה גורליק

משה "מושיק" גורליק (כ"ב בחשוון ה'תש"ב, 11 בנובמבר 1941 - י"א בחשוון ה'תשס"ב, 28 באוקטובר 2001) היה איש ציבור ופעיל התיישבות ישראלי, ממייסדי מושב רמת מגשימים, ומועצה אזורית גולן וראש המועצה הראשון. נולד בנתניה לחיים ורחל גורליק. ב-1968 נמנה עם הגרעין המייסד של מושב רמת מגשימים ברמת הגולן. זמן קצר לאחר העלייה לקרקע, נולד בנו הבכור חיים, שהיה הילד הראשון ברמת מגשימים. מושיק הפך למרכז המשק במושב. היה מיוזמי הקמת ישיבת הגולן במשכנה הראשון ברמת מגשימים. היה מיוזמי הקמת מאגר המים חיתל המשותף לרמת מגשימים, נוב ואבני איתן. בשנת 1978 נבחר ליו"ר המינהל האזורי ברמת הגולן, אז תחת מועצה אזורית עמק הירדן. הוא פעל לייסוד מועצה אזורית עצמאית ליישובי הגולן. ב-1 באפריל 1979 הוכרזה מועצה אזורית גולן, ומושיק נבחר לעמוד בראשה. ב-12 ביוני 1979 התפטר מראשות המועצה, אך המשיך לכהן בהתנדבות כסגן יו"ר המועצה האחראי על נושא הכספים. לאחר מכן היה מנהל מדור תכנון ופיתוח במחלקה להתיישבות בסוכנות היהודית, ומראשית שנות ה-80 היה מנהל חבל גליל גולן במחלקה. כמו כן, היה חבר בהנהלת תאגיד המים מי גולן, אתר החרמון, יקבי רמת הגולן, ויו"ר המנהלים של "החברה לפיתוח מפרץ אמנון". היה פעיל במפד"ל, והיה מאנשי מחנה ארץ ישראל השלמה במפלגה שדגלו בקו יותר ניצי ואיימו לפרוש מהמפלגה ולהקים את סיעת "איתנים" יחד עם הרב חיים דרוקמן. נפטר ב־28 באוקטובר 2001 (י"א בחשוון ה'תשס"ב), ונקבר בבית הקברות האזורי בחיספין. היה נשוי למאירה ואב לשישה. שמו הונצח באולם כינוסים במדרשת הגולן בחיספין. ישי בן-פזי, ההתארגנות האזורית ברמת –הגולן: אגודת "מי-גולן" בהשוואה להתארגנויות אזוריות נוספות לפעמים שמו נכתב בטעות "גרליק" ב-1974 הדליק חיים משואה בטקס הדלקת המשואות בהר הרצל, כנציג ההתיישבות ברמת הגולן (ראו כאן). דוד שליו, תוקם חברה לפיתוח הגולן במפעלים ותיירות, דבר (עיתון), 17 בנובמבר 1978. רויטל גורן, [https://www.nli.org.il/he/newspapers/mar/1987/06/09/01/article/289 חבל הגליל והגולן במחלקה להתיישבות בסוכנות היהודית - ייהוד ופיתוח הצפון, מעריב, 9 ביוני 1987. עמית דובקין, על שפת ים כנרת, מעריב, 31 במאי 1988 אבי בטלהיים, אתם אתם פורשים, זהו רצח של תנועת המפד"ל, מעריב, 13 בפברואר 1981 קברו באתר BillionGraves
חיה לוי

חיה לוי (לשעבר חיה סדן; נולדה ב-16 באוקטובר 1967) היא משוררת ישראלית, זוכת פרס שרת התרבות בתחומי היצירה הספרותית לספרי ביכורים. לוי נולדה וגדלה בירושלים. היא צאצאית של רבי מנחם מנדל משקלוב, שהיה הראשון ממשפחתה שעלה לארץ ישראל. אביה אברהם עבד בספרייה הלאומית בגבעת רם בירושלים ואמה אביבה הייתה מורה וכתבה סיפורים קצרים. לוי למדה בבית הספר התיכון על שם מיי בויאר ושירתה בצה"ל כמפקדת כיתה בגרעין נח"ל. לאחר סיום השירות בצה"ל, היא הצטרפה לעמותת "קדמה" למען חינוך עיוני בשכונות ובערי פיתוח, והייתה בצוות ההקמה של בית ספר תיכון קדמה בשכונת פת בירושלים ובצוות המייסד של בית הספר ברנקו וייס בית שמש. היא הקימה את "אופקים", מסלול למדעי הרוח והחברה בבית שמש ולימדה גם בבת ים בתיכון "רמות" ובמודיעין־מכבים־רעות ב-"תיכון מכבים רעות - מו"ר". ללוי תואר ראשון בפילוסופיה ותואר שני בספרות עברית מהאוניברסיטה העברית בירושלים. היא כתבה באתר השירה ליריקה ושיריה התפרסמו באנתולוגיה "לא ברעש" של הליקון ובכתב העת "עירובין" (בקבצים ב, ג' ו-ה'). בנובמבר 2023 פורסם שספרה "המצאת האהבה" יראה אור בהוצאת ספרי עתון 77. אכלתי פרחים (פורסם בשם חיה סדן). עריכה: אלי הירש, הוצאת ספרי עתון 77, 2014. הספר זכה בפרס שרת התרבות לספרי ביכורים. אחת חיה. עריכה: אלי הירש, פרדס הוצאה לאור, 2018. לנושאי השירים שבספר יש הקשר מרכזי שאפשר לכנות "ביוגרפי": לוי הייתה נשואה במשך כעשרים שנה. רבים מהשירים בספר עוסקים ברגשות שעלו בעקבות גירושין מנישואים אלה. נוסף על כך, השירים עוסקים ביחסיה של המשוררת עם אלוהים, עם תלמידיה, בנותיה, שירתה ועוד. מאושרת ועצובה. עריכה: אלי הירש, הוצאת ספרי עתון 77, 2020. ספר השירים השלישי של חיה לוי עוסק באהבה ובבדידות. לוי מתגוררת במודיעין, והיא אם לשתי בנות. חיה לוי (לשעבר סדן) חזרה לשם הנעורים לאחר שהתגרשה. מדיה וקבצים בנושא חיה לוי בוויקישיתוף חיה לוי, ברשת החברתית פייסבוק חיה לוי, ברשת החברתית אינסטגרם יצירתה של חיה לוי בקטלוג הספרייה הלאומית הבלוג של חיה לוי משיריה של חיה לוי, באתר של נילי דגן משיריה של חיה לוי, באתר "אשפתון" ביקורת על ספרה "אחת חיה", מאת רונה ברנס אילן ברקוביץ', על שירתה של חיה לוי בעקבות הקריאה בשלושת ספריה, באתר הארץ, 23 בפברואר 2021 שירה: "לפני שנרדמתי ידעתי היטב", באתר ynet, 7 ביוני 2015 חיה סדן, באתר library.osu.edu התחבר/י או הירשם/הירשמי כדי לראות., באתר www.facebook.com אחת חיה, באתר פרדס הוצאה לאור 77iton, חיה לוי | מאושרת ועצובה, באתר עיתון 77, ‏2020-07-28